Spjall:Alþingiskosningar 2013

message: Fram að kosningum:
*Samantekt á efni greinarinnar í 2-4 málsgreinum.
*Helstu mál
*:yfirlit yfir stjórnmálin í aðdraganda kosninga, helstu átakamál o.s.frv.
*Framkvæmd
*:kjördæmaskipan, framboðsfrestir, úrskurðir, talning o.s.frv.
*Framboð
**Sitjandi þingflokkar
***Framsóknarflokkurinn
***Samfylkingin
***Sjálfstæðisflokkurinn
***Vinstrihreyfingin grænt framboð
**Ný framboð
***Björt framtíð
***Dögun
***Samstaða
***Aðrir
*Skoðanakannanir
*Heimildir
*Tenglar
--Bjarki (spjall) 2. febrúar 2013 kl. 20:37 (UTC)
thread_title:  Beinagrind 

message: Í núverandi myndatexta stendur að þessar kosningar séu fyrstu „reglulegu“ kosningarnar frá bankahruninu. Er ekki óþarfi að taka þetta fram, þá meina ég, er þetta eitthvað aðalatriði við þessar kosningar þannig að það sé ástæða til þess að setja það efst í greinina sem myndatexta. Fólk tekur eftir fyrstu mynd greinar og les myndatexta næst á eftir fyrirsögn (samkvæmt mælingum á dagblaða og auglýsingalestri og gildir það það sama hér). Því finnst mér að það þyrfti að vanda vel til þess hvaða mynd og myndatexti sé valinn því myndatextinn er í flestum tilfellum lesinn á undan innganginum. Ég vil nefna þetta því mér finnst gæta skoðanatóns í myndatextanum og myndarvalinu. Ekki það að þetta sé ekki rétt, frekar hvernig við ættum að mínu mati að reyna að gæta hlutleysis og er ég á báðum áttum hvort þarna sé hlutleysis nægilega vel gætt. Skoðanir annarra vel þegnar, ég er ekki að fara að breyta þessu, frekar kasta þessu fram til umhugsunar. Bragi H (spjall) 19. febrúar 2013 kl. 09:36 (UTC)
replies: text: Það gildir það sama um þetta og allt annað Bragi, vertu djarfur. Ég vil meina að það að þetta séu fyrstu reglulegu kosningarnar séu mikilvægt atriði, reglulegar kosningar gefa til kynna stöðugleika sem er fréttnæm staðreynd í kjölfar óstöðugleika. Þá eru myndirnar af JS og SJS valdar vegna þess að þau eru leiðtogar stjórnarflokkanna sem bæði ætla að stíga til hliðar. --Jabbi (spjall) 19. febrúar 2013 kl. 11:03 (UTC)

text: Svo er það annað mál að mynd tengd Icesave (óbeint sama issjú), ESB, Stjórnarskránni eða kvótakerfinu mætti að mínu viti sömuleiðis vera fyrsta mynd.... --Jabbi (spjall) 19. febrúar 2013 kl. 11:05 (UTC)
replies: text: :Ég var aðalega að velta fyrir mér efstu myndinni sem sýnir mótmælastöðu fyrir framan þinghúsið, sem er ekki staðan sem er núna við þessar kosningar en var staðan við þær síðustu, 2009. Kanski er þetta akkúrat passandi, veit ekki, meira til vangaveltna, líka vegna þess að ég tel þessa síðu vera mikilvæga fyrir okkur núna í aðdraganda kosninganna og að við ættum að leggjast öll á eitt við að gera hana sem best úr garði til að vekja athygli á því að wikipedia er líka óbeinn fréttamiðill, það er um þá atburði sem tilheyra líðandi stund og æskilegast væri auðvitað að hún væri sá áreiðanlegastir og jafnframt hlutlausasti að mínu mati.. Bragi H (spjall) 19. febrúar 2013 kl. 13:25 (UTC)
replies: text: ::Ég ætla að taka undir sjónarmið Braga H hérna. Ég lít svo á að myndin eigi að vera lýsandi fyrir viðfangsefnið og tengjast sem best þeim texta sem er vinstra megin við hana. Í þessu tilviki tengist myndin setningunni "Undanliðið kjörtímabil hefur einkennst af hörðum deilum um um mörg stór mál á borð við [...] Icesave". Ég tek undir það sjónarmið Braga H að þessi mynd lýsi stöðunni við síðustu kosningar, en ekki þessar. Ég lít svo á að aðkoma ríkisins að Icesave sé lokið og að það mál allt saman verði búið þegar að Landsbankinn hefur lokið við að greiða skuldina.--Snaevar (spjall) 19. febrúar 2013 kl. 15:01 (UTC)

text: :: Núverandi ríkisstjórn er dæmd eftir getu hennar til þess að takast á við eftirmála hrunsins. Þess vegna finnst mér það í fullkomu sögulegu samhengi að sýna þessa mynd. Vera má að öðrum finnist annað við hæfi, en ég tel það þá alveg jafn hlutdrægt hvað annað er valið. Ég meina hvernig er hægt að velja hlutlausa mynd til þess að tákna umfjöllun um kosningarnar án þess að leggja einhverja efnislega áherslu í valið? Algjörlega hlutlaus mynd þyrfti að vera grár litlaus kassi. En svona án gríns, hvað vilji þið? Blóm í haga? ;) (Ég vek líka athygli á að þessa mynd tók ég í nóvember 2009. Á yfirstandandi kjörtímabili núverandi ríkisstjórnar) --Jabbi (spjall) 19. febrúar 2013 kl. 15:30 (UTC)
replies: text: ::: Þessi mynd er e.t.v. óþarflega próvókerandi. En við þurfum einhverja, einhverjar tillögur? --Jabbi (spjall) 19. febrúar 2013 kl. 21:54 (UTC)

text: Undanliðið kjörtímabil varðar auðvitað kosningarnar í vor. Alfræðigrein um Alþingiskosningar 2013 verður ekki mikils virði fyrir lesanda eftir nokkra áratugi ef hún minnist ekki á bankahrun, Icesave, ESB-umsókn, stjórnarskrármálið o.s.frv. sem eru mál sem setja stöðuna í stjórnmálunum um vorið 2013 í samhengi. Mér þykir efsta myndin ekki óviðeigandi eins og er enda fjallar greinin um framtíðaratburð sem við getum bara skoðað útfrá hinu liðna. Eftir að kosningarnar fara fram verður þetta óhjákvæmilega allt önnur grein. --Bjarki (spjall) 19. febrúar 2013 kl. 22:51 (UTC)
replies: text: :Er búin að velta fyrir mér hvað það sé sem hægt væri að segja frá sem eitt þröngt atriði sem einkenni þessa kosningabaráttu á þessum tímapunkti (þegar hún hefst fyrir alvöru getum við alltaf skipt út myndum eftir því hvernig umræðan þróast, þetta er jú lifandi síða) þá finnst mér það sem er helst að gerast í dag það að sitjandi formenn beggja stjórnarflokkanna hafa ákveðið að stíga til hliðar og því munu nýjir formenn leiða kosningabaráttu stjórnarflokkanna. Hinsvegar er það fjöldi minni framboða og sérstaklega hvaða meðbyr Björt framtíð er að fá í skoðanakönnunum. Þar sem styttist í að VG velji sér nýjan formann fyndist mér á þessum tímapunkti „eðlilegast“ að hafa mynd af þeim skötuhjúum (Jóhönnu og Steingrími, jafnvel bara Steingrími) efst með þeim texta og svo skipta út myndum og texta eftir því sem breytingar og áherslur verða þegar kosningabaráttan fer að stað fyrir alvöru. Með þeim hætti að skipta reglulega út mynd og myndatexta efst á síðunni værum við að sína fólki sem kæmi oftar en einusinni inn á síðuna að um lifandi síbreytilega síðu væri að ræða sem skráði framvindu kosninganna jafn óðum. Bragi H (spjall) 20. febrúar 2013 kl. 09:07 (UTC)
thread_title:  Myndatexti 

message: Ég er á báðum áttum með að hafa niðurstöður úr könnunum Plússins með í töflu og línuriti. Á annan bóginn finnst mér það ekki vera hlutverk Wikipediu að dæma um gæði skoðanakannana og því rétt að birta allar niðurstöður sem hlotið hafa umfjöllun fjölmiðla. Aðferðirnar við framkvæmdina eru jú tilteknar í töflunni og neðanmálsgreinum hennar þannig að lesandinn getur sjálfur metið trúverðugleika einstakra kannana. Á hinn bóginn er Plúsinn einstaklega vafasamur og niðurstöður hans skera sig talsvert frá hinum. Þær hafa einnig hlotið minni umfjöllun en hinnar þannig að þetta er kannski spurning um notability-þröskuld. --Bjarki (spjall) 26. febrúar 2013 kl. 19:15 (UTC)
replies: text: Mér sýnast niðurstöður Plúsins í flestum tilfellum vera innan skekkjumarka, sérstaklega þegar teknar eru þær kannanir sem gerðar eru næst á undan og næst á eftir. Það eru meiri sveiflur á mörgum öðrum stöðum, svo ég held að það ætti að halda honum inni. Bragi H (spjall) 27. febrúar 2013 kl. 09:12 (UTC)
thread_title:  Plúsinn